section_heading: Bitka
paragraph_text: Nakon samo 3 kilometra marširanja Ambiorix je dovukao legiju u duboki kanjon nakon čega je počeo napad Eburonesa. Znajući da ne mogu pobijediti niti rimske novake u borbi prsa o prsa oni su pripremili veliku zalihu strijela i kopalja s kojima su bombardirali rimljane cijelih 8 sati. Rimski zapovjednik Sabinus koji se nalazio u prednjom dijelu kolone je odmah nakon početka napada izgubio živce shvaćajući da legiji nema spasa. Drugi rimski zapovjednik Cotta nemajući od početka povjerenje u ponudu slobodnog prolaska pripremio je začelje kolone za borbu i kada su prve strele bile ispaljene oni su bili spremni. Bez obzira na to nalazeći se u kanjonu rimski vojnici su bili bez nade. Nekoliko sati nakon početka bitke Sabinus je počeo pregovore o predaji svojeg dijela legije čemu se ranjeni Cotta žestoko protivio. Na kraju tijekom tih pregovora Sabinus je bio ubijen od Ambiorixa zajedno sa svim vojnicima koji su se predali dok je Cotta poginuo boreći se. Ostaci ostataka Cottinog začelja su se uspjeli probiti do svoje tvrđave Atuatuka gdje su odbijali napade neprijatelja sve do pada mraka kada je bitka prestala. Tijekom noći preživjeli rimski vojnici su donesli odluku o masivnom samoubojstvu koju su i izvršili do početka sljedećeg dana tako da nitko od njih nije pao u ruke neprijatelju. Procjenjuje se da su tijekom ove bitke Rimljani izgubili 7 000 ljudi dok su gubici Eburona bili nepoznati.